**FZ FORZA Latvijas kauss jauniešiem 2023**

**Nolikums**

1. **Sacensību mērķi**
	1. Noskaidrot labākos badmintona spēlētājus vecuma grupās U9-U19
	2. Motivēt jauniešus piedalīties pēc iespējas vairāk posmos, spēlējot savā meistarības grupā, kā arī tiekties uz augstāku meistarības grupu
	3. Popularizēt badmintonu jauniešu vidū, kuri ir iesācēji šajā sporta veidā
	4. Iespēju robežās dažādot sacensību ģeogrāfiskās vietas, ja būs tādas iespējas un atbilstoši piedāvājumi
2. **Sacensību organizators**
	1. Sacensību pasūtītājs: Latvijas Badmintona Federācija
	2. 1. posms: Valmieras Pārgaujas sākumskola, Meža iela 12A, Valmiera
	3. Rīkotājs: Valmieras badmintona klubs / Valmieras Sporta skola
	4. Turnīra direktors: Andis Bērziņš (aberzs@inbox.lv; +371 28341121)
	5. Turnīra galvenais tiesnesis: Olga Mihailova (+371 25974638)
3. **Sacensību vieta un laiks**
	1. Meža iela 12A, Valmiera
	2. 2023. gada 21.-22. janvāris
	3. Spēļu laiki
		1. 21.01. 10:00-22:00
		2. 22.01. 09:00-20:00
	4. Laukumi: 10 dubultspēļu laukumi
4. **Dalībnieki**
	1. Latvijas kauss jauniešiem tiek organizēts visiem Latvijā un ārvalstīs spēlējošiem spēlētājiem
	2. Uzvarētāji pa posmiem tiek noskaidroti 3 meistarības grupās un U9-U11 vecuma grupā (Iespēju līgā), nedalot jauniešus vecuma grupās, bet gan meistarības grupās, dodot iespējas visiem jauniešiem spēlēt pret savas meistarības klases jauniešiem.
	3. Piesakoties pirmo reizi LK jauniešiem, tiek ņemta vērā dalībnieka vieta tās (pieteikšanās) nedēļas LBF reitingā, nākamajā posmā – pēc iepriekšējā posma rezultātiem
		1. Dimanta līga – vienspēlēs 1.-20. vieta (U19 reitingā), dubultspēlēs un jauktajās dubultspēlēs (1.-30. vieta U19 reitingā (vismaz vienam no pāra jāatbilst šai prasībai))
		2. Zelta līga – vienspēlēs 21-50. vieta (U19 reitingā), dubultspēlēs un jauktajās dubultspēlēs (31.-70. vieta U19 reitingā (vismaz vienam no pāra jāatbilst šai prasībai))
		3. Bronzas līga – vienspēlēs zemāk par 51. vietu (U19 reitingā), dubultspēlēs un jauktajās dubultspēlēs (zemāk par 71. vietu U19 reitingā)
		4. Iespēju līga – var pieteikties tikai U9-U11 vecuma grupas jaunieši, kuri nejūtas gatavi spēlēt pret vecākiem jauniešiem bronzas līgā
	4. Ja sacensībām tiek pieteikts ārzemju spēlētājs, tad tajā grupā pirmie 4 dalībnieki tiek izlikti pēc kausa reitinga rezultātiem un ārzemju spēlētājs/spēlētāji tiek ielozēti starp pārējiem sacensību dalībniekiem
	5. Meistarības grupa ārvalstu spēlētājiem tiek noteikta, organizatoram konsultējoties ar pieteicēja treneri
	6. Ja līgā tiek iekļauts ārvalstu spēlētājs, otrajā posmā uz šo spēlētāju attiecas tie paši noteikumi par meistarības grupu, kā Latvijas spēlētājiem
5. **Izspēles sistēma**
	1. Sacensības notiek pēc BWF (Starptautiskās Badmintona Federācijas) spēkā esošajiem badmintona noteikumiem, tai skaitā punktu skaitīšanas sistēmas (2 setu uzvara līdz 21 punktam (30 punktiem)) un saskaņā ar Latvijas badmintona reitinga nolikumu
	2. Spēles sākotnēji tiek organizētas grupās, pēc tam grupu uzvarētāji vai 1. un 2. vietu ieguvēji spēlē zarā izslēgšanas spēles
	3. Tiek noskaidroti arī četri pēdējo vietu ieguvēji
	4. Rotācijas kārtība
		1. Ja grupā piedalās līdz 8 dalībniekiem vai pāriem, tad pēdējās vietas ieguvējs/ieguvēji tiek rotēts uz zemāku līgu. No dimanta līgas un zelta līgu un no zelta līgas uz bronzas līgu, kā arī uzvarētājs/uzvarētāji tiek rotēti uz augstāku līgu
		2. Ja grupā piedalās 9-16 dalībnieki vai pāri, tad uz zemāku līgu tiek rotēti 2 (divi) dalībnieki vai pāri, un arī divi dalībnieki vai pāri tiek rotēti uz augstāku līgu
		3. Ja grupā piedalās 17-24 dalībnieki vai pāri, tad uz zemāku līgu tiek rotēti 3 (trīs) dalībnieki vai pāri, un arī trīs dalībnieki vai pāri tiek rotēti uz augstāku līgu
		4. Ja grupā piedalās vairāk kā 25 dalībnieki vai pāri, tad uz zemāku līgu tiek rotēti 4 (četri) dalībnieki vai pāri, un arī četri dalībnieki vai pāri tiek rotēti uz augstāku līgu
		5. Gadījumi, ja dalībnieks izstājās no sacensībām
			1. traumas dēļ: šis dalībnieks (vai pāris) nākamajā kausa posmā drīkst startēt tajā pašā meistarības grupā, kurā guva traumu.
			2. citu, personīgu iemeslu dēļ: nākamajā posmā dalībnieks tiek norotēts zemākā meistarības grupā
			3. Ja dalībnieks atsakās spēlēt traumas dēļ, vai pēc zaudētas spēles, par to informējot galveno tiesnesi un organizatoru, dalībnieks drīkst turpināt spēlēt citās kategorijās
	5. Dalībnieki var atteikties (tas jānorāda pieteikuma e-pastā) no spēlēšanas augstākā grupā, bet nevar pieteikties spēlēt augstākā grupā, ja tas neatbilst nolikuma 4.3 vai 5.4 punktam
	6. Spēles tiek spēlētas ar spalvu bumbiņām. Savstarpēji vienojoties, iespējams spēlēt ar neilona vai hibrīda bumbiņām
	7. Spēļu plānošanas un turnīra laikā, sacensību organizators un/vai galvenais tiesnesis var pieņemt lēmumu neizspēlēt spēles par visām vietām (izņemot 5.3. nolikuma punktu)
	8. Plānojot spēles tiek ievērtēts atpūtas laiks starp spēlēm vismaz 25 min, un spēļu skaits vienas dienas laikā nedrīkst pārsniegt 9 spēles
	9. Plānojot sacensības, spēles tiek organizētas 2 dienas, līdz ar to viena no kategorijām tiek izspēlēta otrajā spēļu dienā, tādējādi nepārslogojot spēlētāju
	10. Tiesāšana
		1. Spēles rezultātus liek iepriekšējās spēles zaudētājs. Gadījumā, ja zaudētājs tiek izsaukts uz nākamo spēli, viņš notiesā līdz Intervālam vai seta beigām un dodas spēlēt savu spēli. Sacensību organizators un iesaistītie dalībnieki vai nu minūtes laikā atrod tiesnesim aizvietotāju. Ja tas nenotiek, tad spēli turpina tiesāt (skaitīt punktus) paši dalībnieki
		2. Galvenais tiesnesis var norīkot paaugstinājuma tiesnesi un līnijtiesnešus uz jebkuru spēli
6. **Pieteikumi un dalības maksas**
	1. Pieteikumi
		1. Pieteikumi tiek iesūtīti uz e-pastu pieteikumi@badminton.lv e-pastu, tajā iekļaujot dalībnieku vārdu, uzvārdu, dzimšanas gadu, klubu, kategorijas, kurās dalībnieks spēlēs, kā arī atbildīgo pilngadīgu personu, kura atbild par nepilngadīgā dalībnieka uzvedību, rīcību un veselības stāvokli
		2. Pieteikuma termiņš ir iepriekšējās nedēļas piektdiena – 13. janvāris. Savukārt atteikumu var nosūtīt līdz nākamās nedēļas otrdienas – 17. janvāra 20:00
	2. Dalības maksas
		1. maksa par vienu kategoriju – 15 eur
		2. maksa par divām kategorijām – 20 eur
		3. maksa par trīs kategorijām – 25 eur
		4. Uzrādot 3+ karti un maksājot par sevi, dalības maksai piemērojama atlaide – 5 eur.
		5. Pie dalības maksām klāt tiek pieskaitīta spēlētāju licences maksa, ja spēlētājam tāda nav, vai beidzies licences termiņš. Tā ir 1 eur uz vienām sacensībām, vai 5 eur uz gadu (3+ kartes īpašniekiem, licence ir bez maksas)
7. **Kopvērtējums**
	1. Kopvērtējuma uzvarētāji tiek noteikti pēc jauniešu kausa individuālā reitinga savās vecuma grupās, neatkarīgi no tā – kurā meistarības grupā tie spēlēja
	2. Bonusa koeficientu punkti kopvērtējumā netiek ņemti vērā
	3. Kopvērtējumā tiek ņemti visi rezultāti, izsvītrojot divus sliktākos (sliktākais ir arī 0, ja dalībnieks sacensībās nav piedalījies)
8. **Bumbiņas**
	1. Spēles tiek spēlētas ar spalvu bumbiņām
	2. Iespēju līgā, Bronzas līgā un Zelta līgā, spēles var tikt spēlētas ar karbona, hibrīda vai neilona bumbiņām, spēlētājiem par to abpusēji vienojoties
	3. Bumbiņas nodrošina paši spēlētāji, vai to pavadošās organizācijas
9. **Medicīniskā palīdzība/veselība/apdrošināšana**
	1. Sacensību laikā būs pieejams medicīniskais personāls vai medicīnas kaste, visas dienas garumā
	2. Par dalībnieka veselības stāvokli pirms sacensībām un apdrošināšanu atbild dalībnieka vecāki un/vai viņa pavadošā organizācija
	3. Pieteikumi tiek pieņemti tikai no dalībnieku vecākiem vai pavadošās organizācijas
	4. Pieteikums kalpo kā apliecinājums, ka veselības stāvoklis ir atbilstošs, lai dalībnieks varētu piedalīties sacensībās
10. **Apbalvošana**
	1. Visu līgu pirmo 3 vietu ieguvēji tiks apbalvoti ar medaļām, kuras nodrošina organizators
	2. Papildus balvas katrā posmā un noslēguma turnīrā, tiks pasniegtas no turnīra galvenā atbalstītāja, FZ Forza zīmola izplatītāja Latvijā – Latvin.lv
	3. Par bezalkoholiskajiem dzirkstošajiem dzērieniem rūpēsies atbalstītājs “Livonia”, kuri atbalstīs sportistus ar Mežezera dzirkstošajiem dzērieniem
11. **Papildus informācija**
	1. Uz vietas turnīrā darbosies veikals un rakešu stīgošanas serviss
	2. Dalībniekiem un to pavadošām personām būs pieejama kafejnīca Tomiņš, 500m attālumā no zāles
	3. Par dzīvošanas iespējām sazināties pa tiešo ar turnīra direktoru Andi Bērziņu (aberzs@inbox.lv; +371 28341121)